google/wiki40b huggingface dataset:
อธิการบดี

ประวัติและการได้มาซึ่งตำแหน่ง

ในประเทศไทย อธิการบดีมาจากการแต่งตั้งของพระมหากษัตริย์ตามคำแนะนำของสภามหาวิทยาลัยนั้น ๆ มีวาระการดำรงตำแหน่งคราละสี่ปี และอาจได้รับแต่งตั้งอีกครั้งได้ แต่จะดำรงตำแหน่งเกินสองวาระติดต่อกันมิได้ ส่วนอำนาจหน้าที่ของอธิการบดีย่อมแตกต่างกันไปตามแต่ที่กฎหมายหรือตราสารจัดตั้งมหาวิทยาลัยบัญญัติหรือกำหนดไว้
อนึ่ง ในสมัยก่อน มหาวิทยาลัยบางแห่งเรียกอธิการบดีว่า "ผู้บัญชาการ" เช่น จุฬาลงกรณ์มหาวิทยาลัย และมหาวิทยาลัยแพทยศาสตร์ (มหาวิทยาลัยมหิดล ในปัจจุบัน) นอกจากนี้ ยังมีตำแหน่ง "ผู้ประศาสน์การ" ซึ่งเป็นชื่อสำหรับตำแหน่งผู้บริหารสูงสุดของมหาวิทยาลัยวิชาธรรมศาสตร์และการเมือง (มหาวิทยาลัยธรรมศาสตร์ ในปัจจุบัน) มีความหมายเทียบเท่าตำแหน่งอธิการบดี โดยบุคคลที่ดำรงตำแหน่งผู้ประศาสน์การมีเพียงท่านเดียว คือ ศาสตราจารย์ ดร.ปรีดี พนมยงค์ และก่อนหน้านั้น มหาวิทยาลัยศิลปากร ใช้ตำแหน่ง "ผู้อำนวยการ" โดยตำแหน่งอธิบดีกรมศิลปากร จะดำรงตำแหน่งผู้อำนวยการมหาวิทยาลัยศิลปากรโดยตำแหน่ง ต่อมาจึงแยกหน่วยงานออกจากกันระหว่างกรมศิลปากรและมหาวิทยาลัยศิลปากร จึงเปลี่ยนชื่อตำแหน่งจาก "ผู้อำนวยการมหาวิทยาลัยศิลปากร" เป็น "อธิการบดีมหาวิทยาลัยศิลปากร"
กรมอุทยานแห่งชาติ สัตว์ป่า และพันธุ์พืช

ประวัติ

ในอดีตภารกิจด้านป่าไม้ ได้แก่ งานปลูกบำรุงป่า งานวนวัฒนวิจัย งานอุทยานแห่งชาติ งานด้านสัตว์ป่า งานต้นน้ำ และงานด้านป้องกันปราบปรามและไฟป่า ขึ้นตรงกับกรมป่าไม้ กระทรวงทรัพยากรธรรมชาติและสิ่งแวดล้อม (เดิมสังกัดกระทรวงเกษตรและสหกรณ์) ต่อมาได้มีการเสนอให้แยกงานที่เกี่ยวกับป่าเศรษฐกิจและงานด้านอนุรักษ์และการคุ้มครองป่าไม้ออกจากกัน โดยให้งานทางด้านป่าเศรษฐกิจอยู่กับกรมป่าไม้ ส่วนงานด้านอนุรักษ์และการคุ้มครอง ให้ไปตั้งเป็นกรมขึ้นมาใหม่ และให้สังกัดกระทรวงทรัพยากรธรรมชาติและสิ่งแวดล้อม ซึ่งเป็นกระทรวงใหม่
ต่อมาได้มีพระราชกฤษฎีกา เล่มที่ 119 ตอนที่ 99ก. ลงวันที่ 2 ตุลาคม 2545 ให้จัดตั้งกรมอุทยานแห่งชาติ สัตว์ป่า และพันธุ์พืช ในสังกัดกระทรวงทรัพยากรธรรมชาติและสิ่งแวดล้อม
ในวันที่ 1 มิถุนายน พ.ศ. 2561 อธิบดีกรมอุทยานแห่งชาติ สัตว์ป่า และพันธุ์พืช มีคำสั่งให้ปิด อ่าวมาหยา เป็นเวลา 3 เดือน

อำนาจและหน้าที่

กรมอุทยานแห่งชาติ สัตว์ป่า และพันธุ์พืช ดำเนินกิจภารกิจเกี่ยวกับการอนุรักษ์ ส่งเสริมและฟื้นฟูทรัพยากรธรรมชาติ สัตว์ป่า และพันธุ์พืชในเขตพื้นที่ป่าเพื่อการอนุรักษ์ โดยการควบคุม ป้องกันพื้นที่ป่าอนุรักษ์เดิมที่มีอยู่ และพื้นที่ป่าเสื่อมโทรมให้กลับสมบูรณ์ด้วยกลยุทธ์การส่งเสริม กระตุ้น และปลุก
จิตสำนึกให้ชุมชนมีความหวงแหนและการมีส่วนร่วมในการดูแลทรัพยากรท้องถิ่น เพื่อเป็นการรักษาสมดุลของระบบนิเวศและสิ่งแวดล้อม ตลอดจนความหลากหลายทางชีวภาพ สำหรับเป็นแหล่งต้นน้ำลำธาร แหล่งที่อยู่อาศัยของสัตว์ป่า แหล่งอาหาร แหล่งนันทนาการและการท่องเที่ยวทางธรรมชาติของประชาชน
บุญสม มาร์ติน

ประวัติ

ศาสตราจารย์ นายแพทย์ บุญสม มาร์ติน เกิดเมื่อวันที่ 19 กันยายน พ.ศ. 2465 เป็นลูกครึ่งไทย-อังกฤษ สำเร็จการศึกษาจากโรงเรียนบุญวาทย์วิทยาลัย  โรงเรียนอัสสัมชัญลำปาง โรงเรียนอัสสัมชัญ แพทยศาสตรบัณฑิต จากมหาวิทยาลัยแพทยศาสตร์ ในปี พ.ศ. 2488 และได้เป็นอาจารย์ในภาควิชาอายุรศาสตร์อยู่ในระยะสั้น ๆ แล้วจึงย้ายไปอยู่สังกัดกระทรวงศึกษาธิการ พร้อมได้ทุนไปศึกษาต่อที่ประเทศสหรัฐอเมริกา จนได้รับปริญญามหาบัณฑิตทางสาธารณสุขศาสตร์และโรคเมืองร้อนจากมหาวิทยาลัยทูเลน เมื่อปี พ.ศ. 2492
เมื่อกลับจากศึกษาต่างประเทศมาแล้ว ได้เข้ามาปฏิบัติงานในกระทรวงศึกษาธิการ และได้รับมอบหมายให้ดูแลงานพลศึกษา จนได้ดำรงตำแหน่งสำคัญหลายระดับของกระทรวงศึกษาธิการ ตั้งแต่อาจารย์ใหญ่โรงเรียนฝึกหัดครูพลศึกษา โรงเรียนฝึกหัดครูพลานามัย ผู้อำนวยการ วิทยาลัยพลศึกษา รองอธิการวิทยาลัยวิชาการศึกษาพลศึกษา ไปจนถึงตำแหน่งสูงสุด คือ ปลัดกระทรวงศึกษาธิการ รวมทั้งยังได้มีโอกาสรับใช้ประเทศชาติในการบริหารราชการแผ่นดินในระดับรัฐบาลอยู่หลายสมัย โดยเป็นรัฐมนตรีว่าการกระทรวงศึกษาธิการ และรัฐมนตรีว่าการกระทรวงสาธารณสุข 1 สมัย
นอกจากนี้แล้ว ยังเคยเป็นนักฟุตบอลทีมชาติไทยในปี พ.ศ. 2489 อีกด้วย
โรงเรียนฝางพิทยาคม

ประวัติโรงเรียน

โรงเรียนฝางพิทยาคม เดิมเป็นโรงเรียนสาขาของ 
โรงเรียนน้ำสวยวิทยา เปิดทำการสอนครั้งแรกเมื่อวันที่ 
๑๖ พฤษภาคม ๒๕๓๓ โดยได้อาศัยวัดศรีโสภณาราม
(วัดบ้านฝาง) ต่อมา ได้ย้ายมาทำการเรียนการสอน
ในสถานที่ปัจจุบัน ซึ่งเดิมเป็นบริเวณสาธารณะใช้
เลี้ยงสัตว์ของสภาตำบลบ้านฝางที่ตั้ง
ตั้งอยู่เลขที่ ๑๖๓ บ้านฝาง หมู่ที่ ๑๐ ตำบลบ้านฝาง 
อำเภอ สระใคร จังหวัดหนองคาย ๔๓๑๐๐

ปรัชญา

ทิพจักร ดุ ยาง  (การศึกษา เป็นหัวใจของการพัฒนาชาติ )
เทศบาลตำบลม่วงสามสิบ

ประวัติ

ตำบลม่วงสามสิบ เดิมเป็นหมู่บ้านชื่อ "บ้านม่วง" โดยในปี พ.ศ. 2458 สมัยยุคกรุงรัตนโกสินทร์ พระวิภาคพนจกิจได้หาสถานที่ก่อสร้างอำเภอเกษมสีมา และพาราชการเดินทางมาพักแรมที่โคกดอนยูง (ปัจจุบันเป็นหมู่บ้านหนึ่งในตำบลม่วงสามสิบ) ชาวบ้านม่วงทราบข่าวจึงได้ออกไปต้อนรับและมอบที่ดินแปลงหนึ่งให้เป็นที่ตั้งอำเภอในพื้นที่บ้านม่วง และได้เปลี่ยนชื่อเป็น "อำเภอม่วงสามสิบ" ตามชื่อหมู่บ้านและได้ตั้งบ้านม่วงขึ้นเป็นตำบล และขยายพื้นที่การปกครองออกเป็น 12 หมู่บ้านจนถึงปัจจุบัน
จะกละ

จะกละ เป็นผีชนิดหนึ่งของประเทศไทย มีลักษณะคล้ายแมวป่า เป็นผีที่หมอผีเลี้ยงเอาไว้ เพื่อใช้ในการทำร้ายศัตรูหรือคู่อริ ทางภาคใต้เรียกกันว่า ผีล้วง ลักษณะโดยทั่วไปจะเหมือนกับแมวบ้านทุกประการ แต่ขนจะมีสีดำสนิทกระด้างไม่มีเงา ขนจะทวนไปด้านหน้าฟูฟ่อง ดวงตาสีแดงเลือด

ที่มา

ผีชนิดนี้ได้รับการสันนิษฐานว่า มีที่มาด้วยกัน 2 อย่าง คือ

1. เป็น โอปาติกะ หรือเกิดขึ้นด้วยอาคมของคนเล่นของจากผู้มีคาถาอาคมปล่อย แล้วก็กลายเป็นผี  เหมือน หินพับวัม  ( "หินพับวัม"  คือหินชนิดหนึ่งเชื่อว่าเกิดจากผู้มีอาคมแก่กล้า มักจะอยู่ในปล้องไม่ไผ่)
2. เกิดจากแมวที่ชอบกินสัตว์อื่นเป็นอาหารและชอบกินเลือดสดๆ จนเป็นสื่อนำของที่ผู้มีอาคมปล่อยมาแฝงร่างเพื่อกินของคาวสด หรือถูกภูตพรายเข้าสิงร่าง
ลักษณะทั่วไป

 " ผีล้วง" จะเหมือนแมวบ้านทุกประการ แต่จะมีขนสีดำสนิทกระด้างไม่มีเงา และขนจะทวนไปด้านหน้าฟูฟ่อง ดวงตาสีแดงเลือด มักจะออกหากินกลางคืน กลัวคน เมื่อเห็นคนหรือคนเห็นมัน มันจะวิ่งหนีลงรู 
 ซึ่งมันจะขุดรูเป็นที่อยู่ มักจะออกหากินตอน กลางคืน มีฤทธิ์เดชเมื่อมนุษย์เพียงแค่เห็นหรือสัมผัสมัน ก็สามารถตายได้
มีเหตุการณ์หนึ่งเกิดได้ขึ้นที่ จังหวัดกระบี่ เป็นการตายพร้อมกันทั้ง ครอบครัว ทางแพทย์สรุปการตายว่า "ภาวะหัวใจล้มเหลว" แต่ญาติพี่น้องของผู้ตายเชื่อว่าเป็นฝีมือของผีจะกละ เพราะเมื่อเข้าไปตรวจสอบดูที่บ้าน พบรูลึกประหลาดอยู่หลังบ้าน รอบๆ ปากรูมีเส้นขนของแมวติดอยู่
ความเหมาะสม

การวัดค่าความเหมาะสม

การวัดค่าความเหมาะสมมีสองแบบที่สามัญคือ ความเหมาะสมสัมบูรณ์ (absolute fitness) และความเหมาะสมสัมพัทธ์ (relative fitness)

ประวัติ

นักสังคมวิทยาชาวอังกฤษ เฮอร์เบิร์ต สเป็นเซอร์ เป็นผู้บัญญัติวลีว่า "survival of the fittest (การอยู่รอดของผู้ที่เหมาะสมที่สุด)" ในหนังสือปี ค.ศ. 1864 คือ Principles of Biology (หลักชีววิทยา) เพื่อกำหนดลักษณะของการคัดเลือกโดยธรรมชาติ ที่เผยแพร่โดยดาร์วิน
ส่วนนักชีววิทยาชาวอังกฤษ J.B.S. Haldane เป็นคนแรกที่กำหนดค่าความเหมาะสมในบทความปี ค.ศ. 1924 ชื่อว่า A Mathematical Theory of Natural and Artificial Selection (ทฤษฎีคณิต ของการคัดเลือกธรรมชาติและการคัดเลือกประดิษฐ์) ส่วนนักชีววิทยาชาวอังกฤษ W.D. Hamilton เสนอแนวคิดของ "Inclusive fitness" (ความเหมาะสมโดยรวม) เป็นความก้าวหน้าต่อมา ในบทความปี ค.ศ. 1964 ชื่อว่า The Evolution of Social Behavior (วิวัฒนาการของพฤติกรรมสังคม)

ภูมิภาพความเหมาะสม

ภูมิภาพความเหมาะสม (อังกฤษ: fitness landscape) เป็นวิธีการสร้างภาพความเหมาะสม โดยใช้แผนที่หลายมิติ ความสูงแสดงค่าความเหมาะสม ในขณะที่มิติอื่น ๆ อาจแสดงอัลลีลหนึ่ง ๆ ของยีน, ความถี่อัลลีลของยีน, หรือลักษณะปรากฏ (phenotype) อย่างใดอย่างหนึ่ง และมิติที่แสดงความต่าง ๆ กันเหล่านี้ ทำให้คำว่า ภูมิภาพความเหมาะสม มีความหมายสามแบบ ยอดเขาเป็นค่าความเหมาะสมสูงสุดเฉพาะที่ ดังนั้น จึงมีสำนวนทางภาษาอังกฤษว่า การคัดเลือกโดยธรรมชาติจะก้าวหน้าขึ้นภูเขาเสมอ แต่สามารถขึ้นได้เพียงแค่เฉพาะที่ ดังนั้น วิวัฒนาการอาจจะถึงความเสถียรที่ยอดที่ไม่ใช่ยอดสูงสุด เพราะว่า จะไม่วิวัฒนาการกลับไปสู่ "หุบเขา" ของภูมิภาพที่เหมาะสมน้อยกว่า เพื่อที่จะก้าวไปสู่ยอดที่สูงกว่า
แอนนา ฮอโลมันน์

แอนนา ฮอโลมันน์ (เยอรมัน: Anna Hollmann;เกิด:13 มกราคม ปี 1983) เป็นนักเขียนการ์ตูนมังงะชาวเยอรมัน

ผลงานจากเรื่อง Stupid Story

เธอได้เขียนผลงานเรื่อง Stupid Story ทำให้เธอได้เป็นที่รู้จักในวง Webcommunity ของ สมาคมอาสาสมัคร Animexx ต่อมาผลงานของเธอได้รับการตีพิมพ์โดยสำนักพิมพ์ Schwarzer Turm โดยได้ถูกตีพิมพ์ในปี 2008 และถูกแปลเป็นภาษาอังกฤษโดยสำนักพิมพ์ Tokyopop ของสหรัฐอเมริกา ในปีเดี่ยวกัน และในปี 2009 เธอได้รับรางวัล Sondermann สาขา Domestic manga และรางวัลจาก AnimaniA ซึ่งเป็นรางวัลของนักเขียนการ์ตูนมังงะในเยอรมนี
โรงเรียนหนองเสือวิทยาคม

ประวัติ

โรงเรียนหนองเสือวิทยาคม ก่อตั้งเมื่อวันที่  17 พฤษภาคม พ.ศ. 2515 โดยใช้ศาลาการเปรียญเป็นที่ตั้งโรงเรียนชั่วคราว  ซึ่งต่อมาได้รับที่ดินสร้างโรงเรียนและสนามกีฬา จำนวน 60 ไร่ จากพระครูเมตตาวิหารคุณ เจ้าคณะอำเภอหนองเสือ โดยในครั้งแรกเปิดสอนในระดับมัธยมศึกษาปีที่ 1 มีจำนวนนักเรียน 43 คน ครู 2 คน และเปิดสอนในระดับมัธยมศึกษาปีที่ 4 ในปี พ.ศ. 2532 ปัจจุบัน เปิดสอนระดับชั้นมัธยมศึกษาปีที่ 1 - มัธยมศึกษาปีที่ 6 มีนักเรียนทั้งหมดประมาณ 2000 คน

อาคาร 5

อาคารเรียนอเนกประสงค์ได้งบจัดสร้างโดยองค์การบริหารส่วนจังหวัดปทุมธานี

เรียนประสาสัมพันธ์

เคยเป็นธนาคารโรงเรียนเก่า

ซุ้มพระ

ตั้งอยู่บริเวณทางเข้าประตู1 มีลานนั่งอยู่ด้านข้าง

เรือนพยาบาล

อยู่ข้างอาคาร 3

ห้องนาฏศิลป์

ใช้เรียนวิชานาฏศิลป์

ห้องดนตรี

มี 2 สถานที่ 1.ห้องเก็บอุปกรณ์ดนตรี/ห้องซ้อมดนตรี 2.ห้องซ้อมดนตรี/ห้องเรียน(ห้องเรียนสีม่วง)

ห้องสหกรณ์โรงเรียน

ห้องจำหน่ายอุปกรณ์การเรียน/จำหน่ายเครื่องปริโภคทั่วไป

โรงอาหาร

เมื่อก่อนเป็นโรงยิมต่อมาเป็นหอประชุม ปัจจุบันเป็นโรงอาหาร

อาคารศิลปะ

ห้องเรียนศิลปะ อยู่ด้านหลังโรงอาหาร

อาคารเรียนชั่วคราว

มี2อาคาร อาคาร1.ประกอบด้วยห้องพิพิธภัณฑ์ ห้องเด็กพิเศษ ห้องเรียน อาคาร2.ห้องวิทยาศาสตร์ทั่วไป ห้องเรียน ห้องแนะแนว

อาคารหอประชุม

ในอนาคตหอประชุมขนาดใหญ่รองรับ 3000 กว่าคน และมีเวทีการแสดง

ลานนนทรี

เป็นที่ทำกิจกรรม

ลานไทร,ลานประดู่

เป็นลานนั่งพักผ่อน2ลานนี้จะอยู่ตรงข้ามกันทางทิศตะวันตกของโรงเรียน

ลานจอดรถ

จอดรถรับส่งนักเรียนและผู้ปกครองและลานจอดรถด้านหลังอาคาร1 สำหรับบุคลากรทางการศึกษา

ห้องน้ำ

ทิศตะวันออกห้องน้ำชายติดกับสนามวอลเลย์บอลชายหาด ทิศตะวันตกห้องน้ำหญิงติดกับอาคาร2หรืออาคารวิทยาศาสตร์

ศิษย์เก่าที่มีชื่อเสียง

พัน หนองเสือ ชื่อนามปากกา นักร้องนักแต่งเพลงชื่อชุดว่า เขียนเพลงถึงเธอ,หรืออาจารย์พัน เสือ จอมขมังเวทย์ 
เพชรราช พุฒซ้อน (อดีตนักตบอินดอร์ ทีมชาติไทย ปัจจุบันโค้ชฝึกซ้อมวอลเลย์บอลชายหาด สโมสรทหารอากาศ)
พัทรวาทย์ พุฒซ้อน (นักตบทีมชาติ และโค้ชวอลเลย์บอลชายหาด น้องชายเพชรราช พุฒซ้อน)
จักรกฤษณ์ กนกพจนานนท์ (เจเจ สังกัดโพลีพลัส)
นิธิรินธร ภูผานี(นักกีฬาวอลเลย์บอลชายหาด,วอลเลย์บอลชายหาดภูเก็ตไทยแลนด์ โอเพ่น)
รำไพพฤทธิ์ นุ่มวงศ์(นักกีฬาวอลเลย์บอลชายหาด,วอลเลย์บอลชายหาดภูเก็ตไทยแลนด์ โอเพ่น)
อัญชลี ยานสุวรรณ์(นักกีฬาวอลเลย์บอลชายหาด)
อรดี ภูผานี(นักกีฬาวอลเลย์บอลชายหาด)
จิระพันธิ์ พุฒซ้อน นักกีฬาพายเรือทีมชาติ ศิษย์เก่ามัธยมศึกษาปีที่6/2 จบปีการศึกษา2554
ณรงค์ศักดิ์ เบี้ยทอง นักกีฬาพายเรือทีมชาติ ศิษย์เก่ามัธยมศึกษาปีที่6/5 จบปีการศึกษา2554
สุภาพร แสนจำหน่าย (เบียร์) นักแสดงช่อง7สมทบละครพื้นบ้านบริษัท สามเศียร จำกัด ศิษย์เก่ามัธยมศึกษาปีที่6/5 จบปีการศึกษา2554
นัฐกานต์ จันทาพูน (หมิว) นักแสดงจากรากบุญ 2 รอยรักแรงมาร ช่อง3 ,อดีต ดาว (สตาร์สคูล)โรงเรียนหนองเสือวิทยาคม ศิษย์เก่ามัธยมศึกษาปีที่6/1 MOU จบปีการศึกษา2556
ก่อนหน้าได้มีศิษย์เก่านักตะกร้อทีมชาติไทย(เข้าเรียนเริ่มก่อตั้งโรงเรียนแรกๆ) ปัจจุบันได้มีศิษย์เก่าเรือพายทีมชาติ ไม่ทราบนามปี2554
แบร์คันท์ เกิคทัน

ประวัติการค้าแข้ง

เกิคทันเป็นอดีตนักฟุตบอลฝึกหัดของบาเยิร์นมิวนิก เคยมีโอกาสลงเล่นในยูฟ่าแชมเปียนลีก รอบแบ่งกลุ่ม ฤดูกาล 1998-1999 ซึ่งเกมนั้น บาเยิร์นเสมอแมนเชสเตอร์ยูไนเต็ดไป  2-2 โดยเขาถูกเปลี่ยนตัวลงมาแทนฮาซาน ซาลิฮามิดซิช และได้เล่น 30 นาที หลังจากนั้นบาเยิร์นปล่อยให้โบรุสเซียมึนเชินกลัคบัค และอาร์เมียร์ บีเลเฟลด์ ยืมตัวเขาไปใช้งานในปี 2001 เกิคทันย้ายไปค้าแข้งในตุรกีกับทีมยักษ์ใหญ่ของประเทศอย่างกาลาตาซาราย ต่อด้วยเบซิคตัส ก่อนจะกลับมาแจ้งเกิดอีกครั้งในเยอรมนี กับ 1860 มิวนิก ต่อมาเกิคทันถูกจับได้ว่ามีสารโคเคนในการตรวจร่างกาย ทำให้เขาตัดสินใจยกเลิกสัญญากับทีมและเดินทางมาประเทศไทยเพื่อพักผ่อน และวันที่ 21 มกราคม 2010 เกิคทันเซ็นสัญญา 1 ปีย้ายมาเมืองทอง ยูไนเต็ด ซึ่งสร้างกระแสพอสมควร แต่เนื่องจากสภาพร่างกายของเขาไม่สมบูรณ์ เขาจึงไม่มีโอกาสได้ลงเล่นเลยแม้แต่นัดเดียว และสุดท้ายก็ต้องยกเลิกสัญญากันไปในเวลาไม่นาน
ในส่วนของฟุตบอลทีมชาติ เกิคทันเคยติด ทีมชาติตุรกี ชุดยู-21 โดยลง 29 นัดยิงได้ 10 ประตู
โรงเรียนพยัคฆภูมิวิทยาคาร

ประวัติโรงเรียน

ความเป็นมาการก่อตั้ง โรงเรียนพยัคฆภูมิวิทยาคารก่อตั้งเมื่อวันที่ 29 กรกฎาคม พ.ศ. 2511 สังกัดกองการมัธยมศึกษา กรมสามัญศึกษา เปิดทำการสอบระดับชั้นมัธยมศึกษาตอนต้น เมื่อวันที่ 2 กันยายน พ.ศ. 2511 โดยระยะแรกได้อาศัยอาคารเรียนของโรงเรียนพยัคฆภูมิพิสัย ซึ่งเป็นโรงเรียนประถมศึกษาตอนปลาย กรมสามัญศึกษา เป็นสถานที่เรียนชั่วคราว
ในปี พ.ศ. 2511 ได้รับงบประมาณก่อสร้างอาคารเรียนแบบ 212 จำนวน 4 ห้องเรียน 1 หลัง ณ บริเวณที่ตั้ง โรงเรียนพยัคฆภูมิวิทยาคารในปัจจุบัน
วันที่ 16 พฤษภาคม 2512 ได้ย้ายมาเรียนที่โรงเรียนพยัคฆภูมิวิทยาคารโดยมี นายสุรศักดิ์ ภูมิภักดิ์ ศึกษาธิการอำเภอพยัคฆภูมิพิสัย รักษาการในตำแหน่งครูใหญ่เป็นคนแรก ต่อมา นายบุญเสริม พลศรีพิมพ์ ได้ย้ายมาดำรงตำแหน่งครูใหญ่
ปี พ.ศ. 2519 กระทรวงศึกษาธิการ ได้ประกาศยุบโรงเรียนพยัคฆภูมิพิสัย สังกัดกองประถมศึกษา กรมสามัญศึกษา รวมกับโรงเรียนพยัคฆภูมิวิทยาคาร เป็นโรงเรียนมัธยมศึกษาประจำอำเภอชื่อว่า "โรงเรียนพยัคฆภูมิวิทยาคาร" มาจนกระทั่งปัจจุบัน
ในปี พ.ศ. 2521 โรงเรียนได้รับอนุมัติให้เปิดสอนระดับมัธยมศึกษาตอนปลาย
ในปี พ.ศ. 2531 โรงเรียนได้รับอนุมัติตำแหน่งหัวหน้าสถานศึกษาให้เป็นผู้อำนวยการระดับ 8 และผู้ช่วยผู้อำนวยการระดับ 7
ปัจจุบัน มีนักเรียน 2,826 คน บุคลากรทางการศึกษา 107 คน (ข้อมูล ณ วันที่ 10 มิถุนายน พ.ศ. 2560)

เนื้อที่ทั้งหมดของโรงเรียน

เนื้อที่ทั้งหมดของโรงเรียน มี 115 ไร่ 2 งาน 82 ตารางวา โดยที่ดินของโรงเรียนแบ่งเป็น 2 แปลง แปลงที่ 1 อยู่ติดถนนสุวรรณวงศ์ เนื้อที่ 37 ไร่ 3 งาน 90 ตารางวา เป็นที่ตั้งอาคารเรียนปัจจุบัน แปลงที่2 อยู่ติดถนนสายบ้านสี่เหลี่ยม-พยัคฆ์ เนื้อที่ 77 ไร่ 2 งาน 92 ตารางวา เป็นที่ตั้งบ้านพักครูและสนามกีฬา
โรลส์-รอยซ์

โรลส์-รอยซ์ (Rolls-Royce) รถยนต์นั่งจากประเทศอังกฤษ บริษัทก่อตั้งโดย เฟดริก เฮนรี่ รอยซ์ และ ชาร์ล โรลส์ รถยนต์ของโรลส์-รอยซ์มีลักษณะเป็นรถยนต์หรูหราขนาดใหญ่ นอกจากนี้รถยนต์แล้ว ยังได้ผลิตเครื่องยนต์สำหรับอากาศยาน ให้แก่เรือเหาะ (Zeppelin) ปัจจุบันบีเอ็มดับเบิลยูเป็นเจ้าของเครื่องหมายการค้าของโรลส์รอยซ์

รถยนต์หรูหรา

โรลส์รอยซ์มีรถยนต์หรูหราอยู่ภายใต้เจ้าของคือบีเอ็มดับเบิลยู ซึ่งปัจจุบันได้ออกจำหน่ายทั้งหมด 5 รุ่น ซึ่งเป็นรถยนต์ประกอบด้วยมือทั้งหมด เช่น โรลส์-รอยซ์ แฟนทอม, โรลส์-รอยซ์ โกสท์ เป็นรถเก๋งซีดาน 4 ประตู, โรลส์-รอยซ์ ดอว์น เป็นรถเปิดประทุน 2 ประตู, โรลส์-รอยซ์ เรธ เป็นรถคูเป้ 2 ประตู และ โรลส์-รอยซ์ คัลลิแนน เป็นรถเอสยูวี 5 ประตู เป็นต้น
M.U.G.E.N

รูปแบบเกม

ในเกมจะมี7ปุ่มคือ A ,B ,C ,X ,Y ,ZและStart เป็นปุ่มของเกมเราสามารถแทนปุ่มนั้นโดนการตั้งค่าได้และมีหลายโหมดเช่น Arcade mod, Versus mode, Team arcade mode, Team versus mode ฯลฯ และสามารถเล่นสองคนได้ทาง Versus mod และ Team versus mode นอกจากนั้น
สามารถเล่นสองคนผ่านทางอินเตอร์เน็ตได้ด้วยทาง Co-op mode และเมื่อเลือกโหมดเสร็จแล้วให้ เลือกตัวละครแล้วเริ่มสู้กัน มี 2 ยก ใครชนะ 2ยก คนนั้นจะชนะ
วัลเทอร์ มิชเชิล

วัลเทอร์ มิชเชิล (เยอรมัน: Walter Mischel; ค.ศ. 1930 — ) เป็นนักจิตวิทยาชาวอเมริกันเชื้อสายออสเตรีย-ยิว เป็นผู้เชี่ยวชาญในด้านทฤษฎีบุคลิกภาพและจิตวิทยาสังคม เขาเป็นศาสตราจาารย์โรเบิร์ต จอห์นสตัน นีเวน ด้านอักษรศาสตร์ ในภาควิชาจิตวิทยาที่มหาวิทยาลัยโคลัมเบีย เคยเป็นอาจารย์สอนในมหาวิทยาลัยหลายแห่ง

วัยเด็ก

มิชเชิลเกิดเมื่อวันที่ 22 กุมภาพันธ์ ค.ศ. 1930 ในเวียนนา ประเทศออสเตรีย เขาและครอบครัวได้อพยพมายังสหรัฐอเมริกาหลังจากนาซียึดครองประเทศในปี ค.ศ. 1938 เขาเติบโตในบรุกลิน รัฐนิวยอร์ก และได้เรียนเป็นลูกศิษย์ของจอร์จ เคลลี และจูเลียน รอตเตอร์ ที่มหาวิทยาลัยรัฐโอไฮโอ ที่ซึ่งเขาได้สำเร็จการศึกษาในระดับปริญญาเอกด้านจิตวิทยาคลินิกในปี ค.ศ. 1956

ประกอบอาชีพ

มิชเชิลได้ทำการสอนที่มหาวิทยาลัยโคโลราโดตั้งแต่ ค.ศ. 1956 จนถึง ค.ศ. 1958 ที่มหาวิทยาลัยฮาร์วาร์ดตั้งแต่ ค.ศ. 1958 จนถึง ค.ศ. 1962 และที่มหาวิทยาลัยสแตนฟอร์ดตั้งแต่ ค.ศ. 1962 และ ค.ศ. 1983 โดยหลังจากนั้น มิชเชิลได้ทำงานที่ภาควิชาจิตวิทยาในมหาวิทยาลัยโคลัมเบีย
มิชเชิลได้รับเลือกเข้าสู่สมาคมวิทยาศาสตร์สหรัฐอเมริกาในปี ค.ศ. 2004 และเข้าสู่สถาบันศิลปะและวิทยาศาสตร์อเมริกันในปี ค.ศ. 1991 ในปี ค.ศ. 2007 มิชเชิลได้รับเลือกให้เป็นประธานสมาคมวิทยาศาสตร์ทางจิต เกียรติยศอื่น ๆ ของมิชเชิลรวมไปถึงรางวัลผลงานทางวิทยาศาสตร์ดีเด่นจากสมาคมจิตวิทยาอเมริกัน รางวัลนักวิทยาศาสตร์ดีเด่นจากสมาคมวิทยาการทดลองสังคม รางวัลผลงานด้านบุคลิกภาพดีเด่นของสมาคมนักจิตวิทยาสังคมและบุคลิกภาพ และรางวัลนักวิทยาศาสตร์ดีเด่นจากภาควิชาจิตวิทยาคลินิกของสมาคมจิตวิทยาอเมริกัน เขายังเคยเป็นอดีตบรรณาธิการของไซโคโลจิคอลรีวิว และอดีตประธานภาควิชาจิตวิทยาสังคมและบุคลิกภาพของสมาคมจิตวิทยาอเมริกัน และอดีตประธานสมาคมการวิจัยบุคลิกภาพ
ดาเระกะโนะทาเมนิ-ว็อตแคนไอดูฟอร์ซัมวัน?-

ข้อมูลเพลง

เพลงนี้ดิจิตอลดาวน์โหลดผ่านทาง Chaku Uta, Chaku Uta Full, Chaku Uta Full Plus ของทาง RecoChoku และผ่านทาง PC ดาวน์โหลดไซต์ ทาง iTunes Store และ mora
ซิงเกิ้ลก่อนหน้านี้คือ Sakura no Ki ni Narou และซิงเกิ้ลต่อไปคือ Everyday, Katyusha ซึ่งจะนับเป็นซิงเกิ้ลที่ 21, แต่ซิงเกิ้ลนี้จะแตกต่างจากดิจิตอลซิงเกิ้ล Baby! Baby! Baby! ซึ่งจะไม่มีการนับลำดับซิงเกิ้ลที่ซิงเกิ้ลนี้
เยนิเฟร์ ปาเรฆา

ประวัติ

การแข่งขันแรกที่เธอเข้าแข่งขันให้แก่โปโลน้ำทีมชาติสเปนคือในปี ค.ศ. 2000 และได้รับเหรียญทองแดงในการแข่งขันชิงแชมป์เยาวชนยุโรป 2002 รวมถึงยังได้รับเหรียญทองแดงอีกครั้งในการแข่งขันชิงแชมป์เยาวชนโลกใน ค.ศ. 2003
ใน ค.ศ. 2006 เธอสามารถทำประตูสูงสุดในการแข่งขันชิงแชมป์ยุโรป 2006 ร่วมกับ ตานีอา ดี มารีโอ
เทศมณฑลอาเคร์สฮูส

ภูมิศาสตร์

อาเคร์สฮูสมีทะเลสาบ Mjøsa และบางส่วนของแม่น้ำ Glomma อยู่ เนื่องจากหลายชานเมืองของออสโลเป็นส่วนหนึ่งของเทศมณฑลนี้ ที่โดดเด่นคือ Bærum ทำให้อาเคร์สฮูสมีประชากรจำนวนมากอาศัยอยู่ในพื้นที่เล็ก ๆ เส้นทางรถไฟสายหลักในออสโลวิ่งผ่านอาเคร์สฮูสโดยมีหลายสถานีเช่น Asker, Ullensaker, Ski และ Lillestrøm อยู่ตามเส้นทาง
เทศมณฑลนี้ยังมีสถานที่ประวัติศาสตร์ Eidsvoll ตั้งอยู่ห่างไป 48 กิโลเมตรทางทิศเหนือของออสโล ที่นี่เป็นที่ซึ่งสมัชชาแห่งชาติลงมติรัฐธรรมนูญของนอร์เวย์ในปี 1814 ทางใต้ของ Eidsvoll จะมีท่าอากาศยานออสโล การ์เดอร์มอนซึ่งเป็นสนามบินนานาชาติของนอร์เวย์
พรรคประชาชนแห่งชาติ (อินโดนีเซีย)

พรรคประชาชนแห่งชาติ (National People's Party; ภาษาอินโดนีเซีย: Partai Rakyat Nasional, PRN) เป็นพรรคการเมืองชาตินิยมในอินโดนีเซีย ชื่อเดิมของพรรคนี้คือพรรคแห่งชาติอินโดนีเซีย-เมอร์เดกา ตั้งขึ้นเมื่อเดือนกรกฎาคม พ.ศ. 2493 หลังจากแยกตัวออกมาจากพรรคแห่งชาติอินโดนีเซีย การแบ่งแยกเกิดจากกลุ่มผู้สนับสนุนของของซิดิก โยโยซูการ์โต หัวหน้าพรรคที่เกิดใหม่คือ ดร. โยดี ฆอนโดกูโซโม พรรคนี้ได้ 10 ที่นั่งในสภา โดย 5 ที่นั่งมาจากกลุ่มของสาธารณรัฐแห่งสหรัฐอินโดนีเซีย อีก 5 ที่นั่งมาจากกลุ่มของอับดุลลอห์ ไอดิต ในเดือนตุลาคม พ.ศ. 2493 พรรคนี้ได้ลงมติไว้วางใจคณะรัฐมนตรีของนัตซีรและได้เข้าร่วมในคณะรัฐมนตรี
ในเดือนมีนาคม พ.ศ. 2494 พรรคนี้ได้เข้าร่วมในกลุ่มที่ปรึกษาของพรรคการเมือง ต่อมา เมื่ออาลี ซัสโตรอามิโจโยได้จัดตั้งรัฐบาลใน พ.ศ. 2496 ดร. โยดี หัวหน้าพรรคได้เป็นรัฐมนตรีว่าการกระทรวงยุติธรรม ในการเลือกตั้ง พ.ศ. 2498 พรรคนี้ได้ 2 ที่นั่ง หลังการเลือกตั้ง พรรคได้เข้าร่วมในส่วนความก้าวหน้าแห่งชาติที่มีฐานเสียงในเกาะชวา
ใน พ.ศ. 2496 พรรคนี้ได้แยกตัวระหว่างกลุ่มผู้นำที่เป็นชาวชวา คือกลุ่มของดร. โยดี ฆอนโดกูโซโม และกลุ่มผู้นำที่ไม่ใช่ชาวชวา คือกลุ่มของ เบบาซา ดาเอ็ง ลาโล ในปีเดียวกัน พรรคนี้ได้สนับสนุนประชาธิปไตยแบบชี้นำของซูการ์โน
กมล ตันกิมหงษ์

ประวัติ

กมล ตันกิมหงษ์ ทำหน้าที่เป็นหัวหน้าผู้ฝึกสอนนักกีฬาเซปักตะกร้อชายทีมชาติไทย ณ วันที่ 7 กรกฎาคม พ.ศ. 2552 ในการแข่งขันเซปักตะกร้อชิงแชมป์โลก คิงส์คัพ ครั้งที่ 24 รอบชิงชนะเลิศ ที่ศูนย์การค้าแฟชั่นไอส์แลนด์ โดยทีมชุดชาย ซึ่งได้แก่ชุดเอและชุดบีของเขาเป็นฝ่ายชนะทีมชาติมาเลเซียทั้งสองทีม
วันที่ 24 พฤศจิกายน พ.ศ. 2553 กมล ตันกิมหงษ์ ทำหน้าที่เป็นผู้ฝึกสอนนักกีฬาเซปักตะกร้อชายทีมชาติไทยในการแข่งเซปักตะกร้อในเอเชียนเกมส์ 2010 ที่จัดขึ้น ณ เมืองกว่างโจว ประเทศจีน โดยทีมของเขาได้รับรางวัลเหรียญทอง จากการแข่งในประเภททีมเดี่ยวชาย
เดือนกรกฎาคม พ.ศ. 2554 กมลทำหน้าที่เป็นผู้ฝึกสอนทีมชาย ในการแข่งไอเอสทีเอเอฟเซปักตะกร้อเวิลด์คัพ ที่ประเทศมาเลเซีย ที่ซึ่งทีมของเขา ได้เป็นแชมป์การแข่งขัน จากนั้น ในเดือนกันยายน เขาทำหน้าที่เป็นหัวหน้าผู้ฝึกสอนนักกีฬาเซปักตะกร้อชายทีมชาติไทยในการแข่งอีสแทฟซูเปอร์ซีรีส์ 2011–12 ที่จัดขึ้น ณ ศูนย์การค้าแฟชั่นไอส์แลนด์
กมล ตันกิมหงษ์ ยังได้เป็นผู้เตรียมการฝึกซ้อมทีมเซปักตะกร้อชายในการแข่งรายการสำคัญอย่าง ซูเปอร์ซีรีส์ ที่จัดขึ้นในเดือนกุมภาพันธ์ พ.ศ. 2555 ณ ปาเลมบัง ประเทศอินโดนีเซีย และในวันที่ 17 เมษายน ของปีเดียวกัน เขาได้รับการเสนอชื่อเข้าชิงรางวัลวันนักกีฬายอดเยี่ยม ประจำปี 2554 ครั้งที่ 3/2555 ในสาขาผู้ฝึกสอนกีฬาสมัครเล่นยอดเยี่ยม ส่วนในเดือนพฤศจิกายน เขาได้ทำหน้าที่เป็นหัวหน้าผู้ฝึกสอนนักกีฬาเซปักตะกร้อชายทีมชาติไทยในการแข่งเซปักตะกร้อในซีเกมส์ 2011 ที่ปาเล็มบัง ประเทศอินโดนีเซีย โดยในการแข่งประเภททีมชุดชาย รอบชิงชนะเลิศ ทีมของเขาสามารถชนะทีมชาติอินโดนีเซีย และได้รับรางวัลเหรียญทองเป็นผลสำเร็จ
กมล ตันกิมหงษ์ ยังได้ทำหน้าที่เป็นหัวหน้าผู้ฝึกสอนนักกีฬาเซปักตะกร้อชายทีมชาติไทยชุดใหญ่ ในการแข่งเซปักตะกร้อชิงแชมป์โลก คิงส์คัพ 2013 ที่จัดขึ้น ณ จังหวัดอุดรธานี โดยในการแข่งประเภทคู่ชาย รอบชิงชนะเลิศ ทีมของเขาเป็นฝ่ายชนะทีมอินโดนีเซีย 3–0 เซต รวมถึงในการแข่งตะกร้อ อิสตาฟ ซูเปอร์ซีรีส์ ไทยแลนด์ 2013/14 ที่จัดขึ้น ณ ศูนย์การค้าแฟชั่นไอส์แลนด์ ซึ่งเป็นรายการที่มาจากการร่วมมือของสมาคมตะกร้อแห่งประเทศไทยฯ กับสหพันธ์ตะกร้อนานาชาติ
เดือนพฤศจิกายน พ.ศ. 2556 กมล ตันกิมหงษ์ ได้เป็นแขกรับเชิญคนสำคัญในงานเดอะโค้ชฟอรัม ที่จัดขึ้นโดยธนาคารไทยพาณิชย์ ซึ่งเป็นส่วนหนึ่งในการสร้างผู้นำในฐานะผู้ฝึกสอนให้แก่ทางธนาคาร
นอกจากนี้ เขาได้ทำหน้าที่เป็นหัวหน้าผู้ฝึกสอนนักกีฬาเซปักตะกร้อชายทีมชาติไทย ในการแข่งเซปักตะกร้อในซีเกมส์ 2013 ที่ประเทศพม่า โดยในการแข่งประเภททีมเดี่ยวชาย เขาได้เป็นผู้ร้องขอความเป็นธรรมจากกรรมการเมื่อครั้งที่พบกับทีมชาติพม่าซึ่งเป็นเจ้าภาพ และทีมของเขาได้เป็นฝ่ายชนะ 2–0 เซตในที่สุด ส่วนในรอบชิงชนะเลิศ ทีมของเขาเป็นฝ่ายชนะทีมชาติมาเลเซียทั้ง 2 เซต และได้รับรางวัลเหรียญทอง
พ.ศ. 2557 กมล ตันกิมหงษ์ ได้ทำหน้าที่เดินสายไปดูการแข่งขันรายการต่าง ๆ เพื่อค้นหานักกีฬารุ่นใหม่มาร่วมทำหน้าที่แก่ทีมชาติไทย เพื่อให้เกิดความต่อเนื่องอย่างเป็นรูปธรรมสำหรับทีมมากที่สุด ตลอดจนเป็นหัวหน้าผู้ฝึกสอนเซปักตะกร้อชายทีมชาติไทย ในการแข่งเอเชียนเกมส์ 2014 ที่จัดขึ้น ณ อินช็อน ประเทศเกาหลีใต้
สุธี แสงเสรีชน

ประวัติ

ไก่ สุธี แสงเสรีชน อดีตสมาชิกวงแกรนด์เอ็กซ์ (รุ่น 2) ในตำแหน่งกีตาร์และร้องนำ หลังจากนั้นก็ทำงานในเบื้องหลังวงการดนตรีมากมาย

ผลงาน

เพลงประกอบละคร ทายาทอสูร พ.ศ. 2544
Breaking the Waves

เรื่องย่อ

เรื่องราวในภาพยนตร์เกิดขึ้นที่สกอตแลนด์ในทศวรรษ 1970 เบส แมคนีล (รับบทโดย วัตสัน) หญิงชาวสกอตเคร่งศาสนาที่แต่งงานกับ ยาน (รับบทโดย สคาร์การ์ด) คนงานแท่นเจาะน้ำมันชาวนอร์เวย์ ที่ประจำอยู่นอกชายฝั่งทะเลเหนือและได้พบกันนานๆ ครั้ง วันหนึ่งยานประสบอุบัติเหตุจนเป็นอัมพาตจนทำให้ไม่สามารถมีเพศสัมพันธ์กับเธอได้ เขาร้องขอให้เธอไปมีความสัมพันธ์กับชายอื่น และนำประสบการณ์กลับมาเล่าให้เขาฟัง เธอยินยอมตามคำของสามี โดยถือว่าพิธีกรรมดังกล่าวเป็นการล้างบาป โดยเสนอเรือนกายเป็นเครื่องบนบานต่อพระเจ้า เป็นการพิสูจน์ให้พระเจ้ารับรู้ถึงความรักที่เธอมีต่อยาน และจะทรงปัดเป่าโรคภัยแก่ยานในที่สุด 
เบสถูกข่มขืนและรุมโทรมโดยชายฉกรรจ์กลุ่มหนึ่ง จนไปเสียชีวิตที่โรงพยาบาล ในขณะที่เธอกำลังเสียชีวิตนั้น อาการป่วยของยานกลับดีขึ้นราวกับมีปาฏิหาริย์ ราวกับว่าพระเจ้าได้ทรงยอมรับการเสียสละของเธอ แลกกับอาการเจ็บป่วยของสามี
พันโนเนีย

พันโนเนีย (อังกฤษ: Pannonia) เป็นจังหวัดโบราณแห่งหนึ่งของจักรวรรดิโรมันที่ทางตอนเหนือและตะวันออกมีแม่น้ำดานูบเป็นเขตแดน ติดต่อไปทางตะวันตกจนถึงนอริคัมและอิตาลีตอนเหนือ ทางด้านใต้เป็นดัลเมเชียและมีเชียตอนเหนือ
พันโนเนียตั้งอยู่ในบริเวณที่ในปัจจุบันคือทางครึ่งตะวันตกของฮังการีและบางส่วนของออสเตรีย โครเอเชีย เซอร์เบีย สโลวีเนีย สโลวาเกีย และบอสเนียและเฮอร์เซโกวีนา
ปัจจุบันคำว่า "พันโนเนีย" มักจะใช้กับบริเวณที่เรียกว่าทรานส์ดานูเบียในฮังการี หรือที่ง่าย ๆ คือฮังการีทั้งประเทศ
วีอาร์เนเวอร์เอเวอร์เกตติงแบ็กทูเกเตอร์

การแสดงสด

เทย์เลอร์ สวิฟต์ ได้ใช้เพลงนี้แสดงสดเป็นครั้งแรกที่งานรางวัลเอ็มทีวีวิดีโอ ปีพ.ศ. 2555 ในวันที่ 6 กันยายน พ.ศ. 2555 ซึ่งจัดขึ้นที่ศูนย์สเตเปิลในลอสแองเจอร์ลิส เธอเป็นผู้แสดงเพลงของเธอคนสุดท้ายของคืนนั้น โดยเธอสวมเสื้อเชิ้ตลายทางสีแดงและสีขาวและกางเกงขาสั้นสีดำและเริ่มแสดง โดยเธอเดินขึ้นไปบนเวทีของเธอพร้อมเหล่านักร้องสำรองของเธอ นักเต้นและวงดนตรีที่สวมเครื่องแต่งกายเลียนแบบสัตว์ขึ้นเวทีด้วย
โปสการ์ด (เพลงโปเตโต้)

การตอบรับ

เพลง "Postcard" ติดอันดับสูงสุดที่ 8 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 23 กุมภาพันธ์ พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนวน 40 สถานี